Procesul verbal al şedinţei din data de 25.09.2018

Şedinţa a fost condusă de Manager General  Dr. Grasu Alis.
[bookmark: _GoBack]Ședința a debutat prin adresarea de felicitări echipei de fotbal a SABIF care a câștigat Cupa Salvării la fotbal, competiție națională între serviciile de ambulanță județene. Anul următor competiția va fi organizată de SABIF.
Este în derulare o acțiune de control a Direcțiilor Sanitare Publice la serviciile de ambulanță de pe teritoriul țării. S-au efectuat controale inclusiv la microstațiile din Ilfov aparținând SABIF. Vor urma controale și la microstațiile din București. Dr. Alis Grasu a atras atenția asupra asigurării curațeniei și a echipamentului din dotarea autosanitarelor SABIF.
S-a discutat despre planul de pregatire profesională.
S-au discutat probleme administrative ale microstațiilor.
S-a analizat situația mașinilor aflate în service.
S-a demerat procedura de achiziție prin licitație a serviciilor de reparații auto. Se așteaptă înscrierea firmelor la licitație.
SABIF așteaptă 20 de ambulanțe din primul lot de ambulanțe până la data de 15 noiembrie a.c.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
În finalul şedinţei au fost vizate caietele de control de la microstaţii.
